ಗಾಯಕಿ ಅನನ್ಯ ಭಟ್ ತಂದೆ ಬಂಧನ ! ಗಾಯಕಿ ಅನನ್ಯ ಭಟ್ ತಂದೆ ವಿಶ್ವನಾಥ್ ಭಟ್ ರವರನ್ನು ಕೊಲೆ ಆರೋಪದ ಮೇಲೆ ಪೊಲೀಸರು ಮೈಸೂರಿನಲ್ಲಿ ಬುಧವಾರ ಬಂಧಿಸಿದ್ದಾರೆ. ವಿಶ್ವನಾಥ್ ಭಟ್ ರವರನ್ನು ನಿವೃತ್ತ ಪ್ರೊಫೆಸರ್ ಪರಶಿವಮೂರ್ತಿ ಯವರ ಕೊಲೆಗೆ ಸುಪಾರಿ ಕೊಟ್ಟ ಆರೋಪದ ಮೇಲೆ ಬಂಧಿಸಲಾಗಿದೆ.ಪರಶಿವ ಮೂರ್ತಿಯವರ ಕೊಲೆಗೆ, ಇಬ್ಬರು ವ್ಯಕ್ತಿಗಳಿಗೆ 7 ಲಕ್ಷ ನೀಡಿದ್ದರು ಎಂಬ ಆರೋಪ ಕೇಳಿ ಬರುತ್ತಿದೆ. ಸೆಪ್ಟೆಂಬರ್ ೨೦ ರಂದು ಮೈಸೂರಿನ ನಿವೇದಿತ ನಗರದಲ್ಲಿ ನಿವೃತ್ತ ಪ್ರೊಫೆಸರ್ ಪರಶಿವ ಮೂರ್ತಿಯವರ ಕೊಲೆಯಾಗಿತ್ತು. ಈ ಸಂಬಂಧ ಕೊಲೆ ಪ್ರಕರಣ ಮೈಸೂರಿನ ಸರಸ್ವತಿಪುರಂ ಪೋಲಿಸ್ ಠಾಣೆಯಲ್ಲಿ ದಾಖಲಾಗಿತ್ತು. ನಿರಂಜನ್ ಮತ್ತು ನಾಗೇಶ್ ಎಂಬ ಹಂತಕರು ಸುಪಾರಿ ತೆಗೆದುಕೊಂಡು ಪರಶಿವ ಮೂರ್ತಿಯವರನ್ನು ಕೊಲೆ ಮಾಡಿದ್ದರು. ವಿಶ್ವನಾಥ್ ಭಟ್ಟರಿಗೆ ಸಹ ಶಿಕ್ಷಕ ಪರಶಿವ ಹಾಗು ಸ್ನೇಹಿತ ಸಿದ್ಧರಾಜು ಕೂಡ ಸಾತ್ ನೀಡಿದ್ದರು ಎಂದು ಪೋಲಿಸ್ ಮೂಲಗಳು ತಿಳಿಸಿವೆ. ಕೊಲೆ ಪ್ರಕರಣದ ತನಿಖೆ ನಡೆಸಿದ ಪೊಲೀಸರು ಆರೋಪಿಗಳನ್ನು ಬಂಧಿಸಿದ್ದಾರೆ. ಸಂಸ್ಕೃತ ಪಾಠಶಾಲೆಯ ಕಾರ್ಯದರ್ಶಿಯಾಗಿದ್ದ ಪರಶಿವ ಮೂರ್ತಿಯವರು ಕಮಿಷನ್ ಗಾಗಿ ಪೀಡಿಸುತ್ತಿದ್ದರು. ಇದೆ ಕೊಲೆಗೆ ಕಾರಣ ಎಂದು ತಿಳಿದು ಬಂದಿದೆ. ವಿಶ್ವನಾಥ್ ಭಟ್ ತಮ್ಮಪತ್ನಿ ಹಾಗು ಮಗಳಿಂದ 2 ವರ್ಷಗಳಿಂದ ಬೇರೆ ಇದ್ದಾರೆ ಎಂಬ ಮಾಹಿತಿ ಇದೆ. ಇದನ್ನೂ ಓದಿ: ಲಾಲೆಟ್ಟ ರ ಫಿಲಂ ನಲ್ಲಿ ಶ್ರದ್ಧಾ ಹೀರೋಯಿನ್